Referat fra bestyrelsesmødet mandag den 3. juni 2019

Deltagere: Ingelise Jensen (46), Anne Marie Thomsen (58), Kirsten Friis Hansen (62), Jens Vedsted-Hansen (60), Birgit Bannas (52) samt suppleanterne Ingrid Meldgaard (Tull) (42) og Ulla Thundal (56).

Mødet blev holdt hos Kirsten

1. Referent: Jens.
2. Referat fra bestyrelsesmødet den 6. maj blev underskrevet.
3. Udendørslamper

Efter at de øvrige punkter var behandlet gik vi udenfor og besigtigede de to forskellige lamper, som Ulla havde hjemlånt fra el-installatøren. Der var herefter enighed om at vælge Trolle-lampen til opsætning alle tre steder. Lampen på gavlen ved nr. 56 skal forsynes med bevægelsessensor.

1. Reparation/tætning af drivhuset

Det blev aftalt, at Tull vil kontakte glarmester Jønsson i Odder og indhente forslag til reparation af drivhuset, så det kan holdes tørt. Evt. tilbud bliver så sendt rundt til bestyrelsen pr. mail.

1. Planlægning af arbejdsdagen lørdag den 8. juni

Ingelise oplyste, at ni medlemmer/husstande allerede har udført arbejdsopgaver. Alle medlemmer er velkommen til morgenkaffen på lørdag kl. 9.30, derefter arbejder vi (dvs. de øvrige medlemmer) på de resterende opgaver indtil ca. kl. 13. Ingelise laver opslag, så man kan tilmelde sig på forhånd.

Vi drøftede arbejdsopgaverne, som vil blive fordelt under morgenkaffen på lørdag.

Forud for arbejdsdagen vil Ingelise købe flis hos XL til brug i bedet ved Nyvej. Den flis, der blev lavet af de beskårne træer, bliver brugt i bedene der hvor flisen ligger.

Birgit lovede at indkøbe rundstykker med tilbehør til de tilmeldte. Kaffe- og tebrygning blev aftalt.

1. Istandsættelse af legehus og rutsjebane

Vi drøftede indkøb af ny rutsjebane og evt. nyt legehus, hvis det gamle ikke er til at reparere.

Det blev besluttet at tage dette op under morgenkaffen på lørdag for at høre, om der er nogen, der kender en ’altmuligmand’ e.l. som vi kan få til at reparere legehuset og hjælpe med montering af ny rutsjebane.

Der var enighed om, at vi forhåbentlig kan nå selv at afmontere den gamle rutsjebane og det defekte rækværk ved legehuset på lørdag.

1. Eventuelt

Ingelise fortalte, at Ole og Lone har doneret et bord- og bænk-sæt, som er blevet placeret ved bækken.

Vi drøftede det festtelt og de havestole, der er opmagasineret i det lille redskabsskur (ved siden af nr. 52) og blev enige om, at det kan gives til evt. interesserede. Hvis ingen melder sig, bliver det kørt på lossepladsen.

Et forslag om anlæg af flisegang ved drivhuset blev drøftet.

Det blev besluttet, at der ikke skal plantes yderligere i æblelunden ved flagstangen.

Endelig aftalte vi, at sommerens anden fælles arbejdsdag bliver lørdag den 24. august.